е придружено от досие, съдържащо поне информацията, която е посочена в член 23.
 2.Времевият период от момента на даването на становище по член 24, параграф 2 до подаването от заявителя на заявление за искане на разрешение на типа возило и/или на разрешение за пускане на возило на пазара не трябва да надхвърля 84 месеца.
 3.Направеният от заявителя избор на разрешаващ орган за предварителната процедура е обвързващ до настъпването на едно от следните събития:
 а)заявителят е подал съответното заявление за искане на разрешение за тип возило и/или на разрешение за пускане на возило на пазара;
 б)изтекъл е времевият период, посочен в параграф 2, от момента на даването на становище по член 24, параграф 2 до подаването от заявителя на заявление за искане на разрешение на типа возило и/или на разрешение за пускане на возило на пазара; или
 в)заявителят е поискал приключване на предварителната процедура.
 4.Ако по време на предварителната процедура заявителят пожелае да промени разрешаващия орган, той трябва да поиска приключване на съществуващата предварителна процедура. Тогава заявителят може да изпрати ново заявление за предварителна процедура до друг разрешаващ орган.
 5.Заявителят може да подаде заявление за искане на разрешение чрез системата за обслужване на едно гише по всяко време от предварителната процедура. В такъв случай предварителната процедура приключва.
 6.При предварителната процедура се използват подточките в член 41 във връзка с категоризацията на проблемите, с оглед проследяване на проблемите, повдигнати към заявителя от разрешаващия орган и, в съответните случаи, от националните органи по безопасността за района на използване.
 Член 23
 Досие за предварителната процедура
 Досието за предварителната процедура, придружаващо заявлението за предварителна процедура, трябва да съдържа следното:
 а)описание на типа возило и/или на возилото, за което се иска разрешение, включително в съответните случаи на предвижданите варианти и/или версии, както и описание на задачите и дейностите при разработването му;
 б)направения от заявителя избор на разрешаващ орган и на вида или видовете разрешение съгласно член 14;
 в)спецификация на предвиждания район на използване;
 г)спецификация на предвидените условия за използване на возилото и други ограничения, идентифицирани съгласно член 20;
 д)плана на заявителя за провеждането на неговата част от процеса на разрешаване на возилото, включително в съответните случаи планирането на изпитвания по железопътната мрежа;
 е)идентификация на методиката за процеса на установяването на изискванията в съответствие с член 13;
 ж)списък на правилата и изискванията, за които заявителят е идентифицирал необходимост да бъдат прилагани в съответствие с член 17 и член 18;
 з)списък на идентифицираните оценявания на съответствието съгласно член 21, включително на модулите, които да се приложат и на междинните декларации за проверка („ISV“) — в случаите, при които са приложими;
 и)описание на практическите разпоредби за използване на возилото за изпитвания по железопътната мрежа — в случаите, при които са приложими;
 й)списък на съдържанието на документацията, която заявителят предвижда да подаде до разрешаващия орган и съответните национални органи по безопасността за района на използване във връзка с разрешението на типа возило и/или на разрешението за пускане на возило на пазара;
 к)предложение относно езика, който да се използва при разрешителния процес съгласно посоченото в член 10;
 л)описание на начина на